Missatge: El Parlament estudia mesures per evitar que es mogui més Fins i tot podrien traslladar les sessions La torre del rellotge de Westminster, el mític Big Ben, s'inclina. S'inclina poc –0,26 graus cap al nord-est– i, de moment, no corre perill, però l'alarma pel futur de l'edifici més representatiu de Londres i seu del Parlament ja és objecte de debat. La BBC va revelar ahir que un comitè del Parlament ha començat a estudiar mesures per aturar el procés d'inclinació del Big Ben, entre les quals es plantegen, fins i tot, la possibilitat de traslladar temporalment la seu de la cambra. El cas és que també el mateix Palau de Westminster presenta esquerdes a la façana. Aquestes deficiències, poc perceptibles, les va revelar l'octubre passat un informe realitzat pel Parlament i el metro de la capital britànica, que va haver de fer uns estudis perquè té la intenció d'ampliar-se. Segons l'estudi, la inclinació de 0,26 graus cap a un cantó fa que en el seu punt més alt la torre registri una desviació de mig metre respecte al seu eix. El fet que fa poc al seu voltant s'hi construís un aparcament subterrani de cinc plantes i diversos túnels per a la línia de metro Jubilee podria ser una de les causes de la inclinació, tot i que són molts els experts que diuen que la inclinació és prèvia, i algun expert apunta fins i tot que podria estar inclinat des de la seva construcció.   http://www.elpuntavui.cat/noticia/article/2-societat/5-societat/498639-el-mitic-big-ben-sinclina-i-londres-debat-com-aturar-ho.html

Resposta: El fet que fa poc al seu voltant s'hi construís un aparcament subterrani de cinc plantes i diversos túnels per a la línia de metro Jubilee podria ser una de les causes de la inclinació,